ᱛᱟᱢᱮᱝᱞᱚᱝ ᱦᱚᱱᱚᱛ

ᱛᱟᱢᱮᱝᱞᱚᱝ ᱦᱚᱱᱚᱛ (ᱤᱝᱨᱟᱹᱡᱤᱺ Tamenglong district; Pron:/tæmɛŋˈlɒŋ/) ᱫᱚ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱢᱟᱱᱤᱯᱩᱨ ᱯᱚᱱᱚᱛ ᱨᱮᱭᱟᱜ ᱜᱮᱞ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱛᱟᱢᱮᱝᱞᱚᱝ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱶ ᱫᱚ ᱠᱟᱱᱟ ᱾ ᱚᱛ ᱦᱟᱥᱟ ᱞᱮᱠᱷᱟ ᱡᱚᱠᱷᱟ ᱦᱤᱥᱟᱹᱵᱽ ᱛᱮ ᱱᱤᱭᱟᱹ ᱦᱚᱱᱚᱛ ᱔,᱓᱙᱑ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱷᱟ ᱫᱚ ᱱᱤᱭᱟᱹ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱸᱴ ᱺ ᱑᱔᱐,᱑᱔᱓ ᱡᱚᱱᱟ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ, ᱚᱠᱟ ᱫᱚ ᱜᱚᱴᱟ ᱢᱟᱱᱤᱯᱩᱨ ᱯᱚᱱᱚᱛ ᱨᱮ ᱮᱛᱟᱝ ᱩᱛᱟᱹᱨ ᱛᱟᱦᱮᱸᱱ ᱠᱟᱱᱟ ᱾

ᱯᱟᱹᱨᱥᱤ
ᱱᱤᱭᱟᱹ ᱦᱚᱱᱚᱛ ᱨᱮ ᱥᱟᱝᱜᱮ ᱦᱚᱲ ᱜᱮ ᱨᱚᱝᱢᱮᱭ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱮᱫ ᱠᱟᱱᱟ ᱾ ᱛᱟᱢᱮᱝᱞᱚᱝ ᱦᱚᱱᱚᱛ ᱨᱮ ᱫᱚ ᱥᱩᱢᱩᱝ ᱥᱤᱱᱚᱼᱛᱤᱵᱮᱛᱟᱱ ᱯᱟᱹᱨᱥᱤ ᱜᱷᱟᱨᱸᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱚ ᱜᱮ ᱨᱚᱲᱚᱜᱚᱜ ᱠᱟᱱᱟ ᱾ ᱚᱱᱟ ᱯᱟᱹᱨᱥᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ 

᱑ᱹ ᱡᱮᱞᱤᱭᱟᱝ ᱨᱚᱝ ᱯᱟᱹᱨᱥᱤ/ᱦᱩᱰᱤᱧ ᱯᱟᱹᱨᱥᱤ

᱒ᱹ ᱡᱮᱢᱮ ᱯᱟᱹᱨᱥᱤ

᱓. ᱞᱤᱭᱟᱝ ᱢᱟᱭ ᱯᱟᱹᱨᱥᱤ 

᱔ᱹ ᱨᱚᱝᱢᱮᱭ ᱯᱟᱹᱨᱥᱤ

᱕. ᱤᱱᱯᱩᱭ ᱯᱟᱹᱨᱥᱤ

ᱪᱮᱛᱟᱱ ᱨᱮ ᱚᱞ ᱮᱱ ᱯᱟᱹᱨᱥᱤ ᱠᱚ ᱫᱚ ᱟᱹᱰᱤ ᱢᱤᱞᱟᱹᱣ ᱜᱮᱭᱟ ᱟᱨ ᱢᱤᱫ ᱮᱴᱟᱜᱟᱜ ᱯᱟᱹᱨᱥᱤ ᱟᱹᱰᱤ ᱞᱚᱜᱚᱱ ᱛᱮ ᱵᱩᱡᱷᱟᱹᱣᱜᱼᱟ ᱾

ᱫᱷᱚᱨᱚᱢ
ᱱᱤᱭᱟᱹ ᱦᱚᱱᱚᱛ ᱨᱮ ᱥᱟᱝᱜᱮ ᱦᱚᱲ ᱜᱮ ᱠᱨᱤᱥᱛᱟᱱ ᱫᱷᱚᱨᱚᱢ ᱠᱚ ᱯᱟᱸᱡᱟ ᱮᱫᱼᱟ, ᱥᱟᱭ ᱨᱮ ᱙᱕.᱘᱑% ᱦᱤᱸᱥ ᱦᱚᱲ ᱜᱮ ᱠᱨᱤᱥᱛᱟᱱ ᱫᱷᱚᱨᱚᱢ ᱠᱚ ᱯᱟᱸᱡᱟ ᱮᱫᱼᱟ, ᱥᱟᱭᱨᱮ ᱒.᱑᱓ ᱦᱤᱸᱥ ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱸᱡᱟ ᱮᱫᱼᱟ, ᱥᱟᱭ ᱨᱮ ᱐.᱘᱑% ᱦᱤᱸᱥ ᱦᱚᱲ ᱫᱚ ᱮᱢᱟᱱ ᱞᱮᱠᱟᱱᱟᱜ ᱫᱷᱚᱨᱚᱢ ᱠᱚ ᱯᱟᱸᱡᱟ ᱮᱫᱼᱟ, ᱥᱟᱭ ᱨᱮ ᱐.᱔᱔% ᱦᱤᱸᱥ ᱦᱚᱲ ᱫᱚ ᱫᱷᱚᱨᱚᱢ ᱵᱟᱠᱚ ᱥᱚᱫᱚᱨ ᱟᱠᱟᱫᱟ, ᱥᱟᱭ ᱨᱮ ᱐.᱔᱒% ᱦᱤᱸᱥ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱠᱚ ᱯᱟᱸᱡᱟ ᱮᱫᱼᱟ, ᱥᱟᱭ ᱨᱮ ᱐.᱓᱐% ᱦᱤᱸᱥ ᱦᱚᱲ ᱫᱚ ᱵᱚᱣᱫᱷ ᱫᱷᱚᱨᱚᱢ ᱠᱚ ᱯᱟᱸᱡᱟ ᱮᱼᱫᱟ, ᱥᱟᱭ ᱨᱮ ᱐.᱐᱔% ᱦᱤᱸᱥ ᱦᱚᱲ ᱫᱚ ᱥᱤᱠᱷ ᱫᱷᱚᱨᱚᱢ ᱠᱚ ᱯᱟᱸᱡᱟ ᱮᱫᱼᱟ, ᱥᱟᱭ ᱨᱮ 0.0᱑% ᱦᱤᱸᱥ ᱦᱚᱲ ᱫᱚ ᱡᱮᱭᱤᱱ ᱫᱷᱚᱨᱚᱢ ᱠᱚ ᱯᱟᱸᱡᱟ ᱮᱫᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱛᱟᱢᱮᱝᱞᱚᱝ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱸᱴ ᱑᱔᱐,᱖᱕᱑ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱶᱟ ᱦᱚᱱᱚᱛ ᱫᱚ ᱥᱮᱭᱱᱴ ᱞᱩᱥᱤᱭᱟ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱖᱐᱗ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱓᱒ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮᱼᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮᱸ ᱠᱟᱱᱟ ᱒᱕.᱗᱙% ᱾ ᱛᱟᱢᱮᱝᱞᱚᱝ ᱦᱚᱱᱚᱛ ᱨᱮ ᱢᱤᱫ ᱜᱮᱥᱟᱭ ᱠᱚᱲᱟ ᱡᱟᱱᱟᱝ  ᱵᱚᱫᱚᱞ ᱛᱮ ᱙᱕᱓ ᱡᱚᱱᱟ ᱠᱩᱲᱤ ᱡᱟᱱᱟᱝ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱫ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱐.᱔% ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱛᱱᱚᱜ